Anders Gløersen

Anders Gløersen (sündinud 22. mail 1986 Oslos) on Norra murdmaasuusataja.

Gløersen võistles esimest korda maailma karikavõistlustel Drammenis 2007. aasta märtsis ja sai sprindi klassikasõidus 36. koha. Esimene võit MK-etapil tuli sprindi vabasõidus 16. detsembril 2007 Rõbinskis. Teise võidu sai Gløersen Salpausselkä mängude raames peetud MK-etapil Lahtis 2008 1,2 km sprindi vabasõidus. 2009. aasta MK-etapil Düsseldorfis oli ta teine sprindi vabasõidus. 2007–2008 hooajal sai ta sprindikarika arvestuses neljanda koha.

2015. aasta maailmameistrivõistlustel Falunis võitis ta 15 km vabatehnikasõidus pronksmedali ja teatesõidus kuldmedali.

Saavutused

Maailmameistrivõistlustel  
 2015  Falunis
  maailmameister teatesõidus
  pronksmedal 15 km vabatehnikasõidus

Maailma karikavõistlustel 

Anders Gløersen on osalenud 70 maailma karika etapil (seisuga 25. veebruar 2014) ja jõudnud poodiumile 13 korral, millest viiel korral kõige kõrgemale astmele.

Maailma karikavõistluste etappide võidud

Välislingid 

 

Norra murdmaasuusatajad
Sündinud 1986